Un’auguru 
a Massimina Pili pro sos chent’annos
(Ulassa, 8 de Austu 2004)

Oe penso chi Ulassa totu unida
At dadu a Massimina un’auguru
La chelzo augurare deo puru
Pro ch’at toccadu chent’annos de vida.

Femina premurosa e medida
Chi pro sa domo at tribagliadu duru
Che Sorre manna a Giagu de seguru
Continu l’est ’istada de guida

Oe sinzeramente mi cumovo
Dende a Massimina onore e vantos
Ch’este arrivada a custa edade bella.

Ancora un’auguru li rinovo
A issa e famiglia tottugantos
Impare a s’insoro Parentela.